# Kárpáti Gitta

(Bp., 1936. márc. 30.–Bp., 1987. dec. 6.): bábszínésznő. Óvónői képesítése mellett 1962-ben elvégezte a Bábstúdiót is. 1962-től 1987-ig, haláláig az Állami Bábszínház tagja. Erős egyéniségű karakterszínésznő volt. F.Sz. Loncsos kutya (Fazekas M.–Hárs L.: Ludas Matyi); Héra (Horgas B.: Odüsszeusz, a tengerek vándora); Fiú, Narrátor (Svarc–Kardos G. Gy.: A sárkány); Csalaváriné (Móra F.–Pápa R.: Csalavári Csalavér); Fánika (Bálint Á.: Az elvarázsolt egérkisasszony); Fruzsina néni (Gabbe–Tóthfalusi I.: Hamupipőke); Tanító néni (Fehér K.: Kaland a Tigris bolygón).