# Tímár Éva; Gerber

(Siklós, 1940. okt. 12.– ): színésznő. A SzAk elvégzése után 1961-ben a debreceni Csokonai Színházhoz szerződött. 1963-tól a Nemzeti, 1966-tól a kaposvári Csiky Gergely, 1971-től a Pécsi Nemzeti, 1974-től a szolnoki Szigligeti, 1979-től a Miskolci Nemzeti Színház tagja. 1988-tól a Magyar Filmgyártó Vállalat társ.-ához, 1989-től ismét a Nemzeti Színházhoz szerződött. 1992 óta szabadfoglalkozású művész. Jászai Mari-díjas (1972), érdemes művész (1982). F.Sz. Mirandolina (Goldoni); Blanche (Williams: A vágy villamosa); Olga (Csehov: Három nővér); Sen Te (Brecht: A szecsuáni jólélek); Elmira (Molière: Tartuffe); Siri (Enquist: A Tribádok éjszakája); Aase (Ibsen: Peer Gynt); Phaedra (Enquist: Ének Phaedráért); Elin (Norén: Az éjszaka a nappal anyja); Brusconné (Bernhard: A színházcsináló).

TÍMÁR ÉVA – Susy (Knott: Várj, amíg sötét lesz)