# Művész Színház

(1932, 1936–1938): Bárdos Artúr két alkalommal is Művész Színház néven szervezett színházat. Az elsőt 1932 febr.-jában a Révay utca 18. sz. alatti helyiségben, ahol Zilahy Lajos Tűzmadár c. művével mutatkozott be a társ. Még egy bem.-t tartottak itt, majd 1932 őszén a megüresedett Belvárosi Színházba költöztek. A második 1936–1938 között Művész Színház néven játszott a Fővárosi Operettszínház épületében. A színház színvonalas műsorral (Sh., Shaw, Molnár F.) indult, később operetteket és m. vj.-okat is előadtak, kevés közönségsikerrel. Bárdos megpróbálkozott bérletezéssel, világirodalmi ciklust tervezett. A Művész Színház társ.-a azonos volt a Belvárosi Színházéval. A fontosabb szerepekben Alpár Gitta, Mezei Mária, Dajka Margit, Rökk Marika, Lázár Mária, Egry Mária, Góth Sándor, Rátkai Márton, Páger Antal, Gellért Lajos, Békássy István lépett fel. A vállalkozás teljes csőddel végződött. – Ir. Alpár Á.: A Belvárosi Színház művsora 1918–1949. (1965).