# Nagy János, B.

(Pocsaj, 1940. júl. 9.– ): énekes (tenor). Tanulmányait 1961-től 1965-ig a Bartók Béla Zeneművészeti Szakközépiskolában Kerényi Miklós György növendékeként végezte. 1980-ban Firenzében Tito Gobbi mesterkurzusán vett részt. Pályafutását 1963-ban a Honvéd Művészegyüttesben kezdte. 1967-től 1971-ig az Állami Népi Együttes tagja. 1971 óta az Operaház magánénekese. Don José (Bizet: Carmen) szerepében debütált. 1981-ben a Deutsche Oper am Rhein-Düsseldorf/Duisburg, 1981–82-ben a berni Stadttheater tagja. Hangversenyénekesként is nemzetközi hírnévre tett szert. Számos Hungaroton felvételen énekelte a tenor főszerepet, önálló árialemeze is megjelent. Liszt Ferenc-díjas (1980), érdemes művész (1985). F.Sz. Oronte (Verdi: A lombardok); Macduff (Verdi: Macbeth); Pollione (Bellini: Norma); André Chémier (Giordano); Ernani (Verdi); Don Carlos (Verdi).

B. NAGY JÁNOS – Kukorica Jancsi (Kacsoh P.: János vitéz)