# Szilágyi Károly

(Hegyközcsatár, 1943– ): énekes (bariton). Tanulmányait 1977-ben végezte a kolozsvári Gheorghe Dima Konzervatóriumban. Külföldre távozásáig a kolozsvári Állami Magyar Opera fiatal generációjának legtehetségesebb magánénekesei közé tartozott, majd rendszeresen sikerrel szerepelt a vezető európai operaházakban. 1985-től Essenben lép fel. F.Sz. Petur (Erkel F.: Bánk bán); Valentin (Gounod: Faust); Escamillo (Bizet: Carmen).