# Rácz Tibor

(Szeged, 1947. nov. 19.– ): színész. Ismert és sokat foglalkoztatott gyermekszínész volt szülővárosában. 1975-ben végzett a SzAk-n. Az 1975–76-os évadban a szolnoki Szigligeti, 1976–77-ben a Fővárosi Operett, 1977-től 1982-ig a Szegedi Nemzeti, 1982-től 1990-ig a zalaegerszegi Állandó, ill. Hevesi Sándor, 1990 óta a Szegedi Nemzeti Színház tagja. F.Sz. Fadinard (Labiche: Olasz szalmakalap); Bóni (Kálmán I.: A csárdáskirálynő); Gyuri (Szigligeti E.: Liliomfi); Kalaf (Gozzi: Turandot); Kurrah (Vörösmarty M.: Csongor és Tünde); Czifra (Csurka I.: Ki lesz a bálanya?); Teodoro (Lope de Vega: A kertész kutyája); Katz (Hašek–Burian: Švejk, a derék katona); Oscar (Simon: Furcsa pár).