# Egervári Klára

(Vasas, 1936. ápr. 6.– ): színésznő. 1951-ben, iskolái elvégzése után a Pécsi Nemzeti Színház szerződtette. 1953-tól 1957-ig a győri Kisfaludy, 1959-ig a Békés Megyei Jókai Színház művésznője volt. Kétéves miskolci és egy-egy éves veszprémi, ill. szolnoki szereplés után 1963-tól a kaposvári Csiky Gergely Színház tagja. 1968–1973 között ismét a Miskolci Nemzeti Színházban szerepelt. Kilenc évadot a Szegedi Nemzeti Színházban töltött. 1982 óta a zalaegerszegi Hevesi Sándor Színház színésznője. Főként operettek szubrett alakjait, fiatal hősnőket, később érett karakterfigurákat alakít. 1990-ben érdemes művész kitüntetést kapott. F.Sz. Leila (Huszka J.: Gül Baba); Júlia (Sh.: Rómeó és Júlia); Daisy Parker (Ábrahám P.: Bál a Savoyban); Marcsa (Szirmai A.: Mágnás Miska); Schneider kisasszony (Kander–Ebb: Kabaré); Kathisa (Sullivan: A mikádó); Mirigy (Vörösmarty M.: Csongor és Tünde).