# Garics János

(Tiszapüspöki, 1928. jan. 1.–Bp., 1984. máj. 5.): színész, rendezőasszisztens. 1951 aug.-ától a SzAk hallgatójaként az Ifjúsági Színház ösztöndíjasa volt. 1953-ban a SzAk elvégzése után a kecskeméti Katona József Színházba került. 1958-tól 1984-ig, haláláig a Madách Színház tagja volt. Jeles karakteralakításai is ismertté tették a nevét, de országos népszerűségét a Szabó család c. rádiósorozatnak köszönhette. F.Sz. Gábor (Sarkadi I.: Elveszett paradicsom); Jefim (Csehov: Ványa bácsi).