# Léva színészete

1826-ban tíz napig Balog István színtárs.-a tartott itt előadásokat. 1834-ben Fekete Gábor, 1840-ben Hevesi Imre, 1845-ben Chiabay Pál társ.-a járt itt. 1858-ban Kétszery József, 1869-ben Beke Istvánné, 1871-ben Gerő Jakab, 1872-ben Novák Sándor, 1874-ben Balogh Alajos, 1875-ben Aranyosi Gyula, 1882-ben Tóth Béla, 1884-ben Bánfalvy Béla, 1885-ben Bogyó Alajos társ.-a működött a városban. 1901-ben Hidassy Kálmán, 1902–03-ban és 1907-ben Halmay Imre. 1904-ben Fehér Károly színészei játszottak itt. 1905-ben Mezey Kálmán, a besztercebányai–munkácsi színikerület ig.-ja, 1908-ban Tóvári Antal, 1909-ben Szabadhegyi Aladár, 1910-ben Dombay Mihály társ.-a szerepelt Léván. 1911–18-ban a Városi Színház vezetője Szabó Ferenc. Először az Oroszlán Fogadó dísztermében, majd a 600 férőhelyes új színházban játszottak. 1929–1937 között a nyugat-szlovenszkói Magyar Színház ig.-ja Földes Dezső, 1938–39-ben a felvidéki színikerülethez tartozó város színházának vezetője Inke Rezső lett. Iván Sándor után, 1940–1944 között Nádasi József működött itt. Ma a városnak amatőr együttese van.