# Deák Lőrinc

(Újpest, 1893. dec. 1.–Bp., 1980. márc. 7.): színész, színigazgató. Pályáját 1911-ben Győrben kardalosként kezdte. 1912–1915 között Miklósy Gábor társ.-ában, 1915-től 1918-ig Munkácson, 1919–20-ban Békéscsabán játszott. 1920-tól színig. volt, s eleinte kisebb alföldi és Bp. környéki helységeket keresett fel, 1930-tól a Dunántúlt járta társ.-ával. 1931-től 1936-ig Kispest, 1935–36-ban Hódmezővásárhely is kerületéhez tartozott. 1938–39-ben Beregszászon, Csapon, Sátoraljaújhelyen, Csepelen tartott előadásokat társ.-ával. 1939-től vidéki társ.-ok, 1943–1945 között a kassai társ. színésze és rend.-je volt. Orosz fogsága után 1946–47-ben Kaposvárott és Székesfehérvárott lett ig. 1947-ben visszavonták engedélyét. 1948-ban a Művész, 1949–50-ben az Állami Bányász, 1951-től A Magyar Néphadsereg, 1955–1957 között a Madách Színházban lépett színpadra. Pályája kezdetén táncoskomikus, majd szerelmes színész volt, később jellemszerepeket játszott. Színműveket is írt. F.Sz. Kis Bálint (Szigligeti E.: Csikós); Ágoston (Zilahy L.: A hazajáró lélek); Kreón (Szophoklész: Antigoné).