# Nagy Béla

(Bp., 1915. júl. 6.– ): színész. Az Országos Színészegyesület színiiskolájának elvégzése után, 1941-ben Miskolcra szerződött. Játszott Szentesen, Kecskeméten, Pécsett, Nagykanizsán, Marosvásárhelyen, Szabadkán, a Szegedi Nemzeti Színházban, a debreceni Csokonai Színházban. 1964-től 1983-ig, nyugdíjba vonulásáig a Madách Színház tagja volt. Legnagyobb sikereit bonviván szerepekben aratta. F.Sz. Óbester (Brecht–Dessau: Kurázsi mama); Valentin (Gounod: Faust).