# Gömöri Emma

(Arad, 1896. szept. 10.–Arad, 1978): színésznő. Különböző vándortárs.-ok tagja volt 1948-ig, ekkor a marosvásárhelyi Székely Színházhoz szerződött, és tizennégy éven keresztül jó humorérzékkel különböző epizódszerepeket alakított. Enyhén groteszk párosjelenetei Varga Józseffel mindig nagy sikert arattak. 1962-ben nyugdíjba ment és visszavonult szülővárosába. F.Sz. Igazgatónő (Katajev: Bolondos vasárnap); Zobunova (Gorkij: Jegor Bulicsov és a többiek); Anica (Demetrius: Mai emberek); Zsivka (Nušiś: Kegyelmesasszony); Bábi (Szirmai A.: Mézeskalács); María Josefa (García Lorca: Bernarda Alba háza).