# Dombay Mihály

(Nagyida, 1855. jan. 22.–Vác, 1927. szept. 21.): színész, igazgató. 1877-ben elvégezte a SzAk-t. Mint színész jellem- és szerelmes szerepeket alakított. Mint ig. nyaranta, fürdőhelyeken feleségével és még egy-két taggal egyfelvonásos előadásokat tartott, állandó repertoárral. Működésének erről a korszakáról kevés adattal rendelkezünk. F.Sz. Grange Batelier (Hervé: Lili); Pierre (D’Ennery-Cormon: A két árva); Morel György (Feuillet: Az erdő szépe); Aba András (Rátkay: Felhő Rózsi). Felesége: Fekete Róza; Gyöngyösi (Dorozsma, 1858.–Vác, 1928. júl. 4.): színésznő.

M.A. 1877–79: Gerő Jakab; Kovács Mór; 1879: Völgyi György; 1880: Erdélyi Marietta; 1881: Bogyó Alajos; 1882: Völgyi; 1883: Mosonyi Károly; Vilmos; 1884: Arad; Tóth Béla; 1885: Gáspár Pál; 1886: Kövesi; 1887: Rakodczay Pál; 1893: Balogh György; 1894: Mezei János; 1897: Bokody Antal; 1899: Kunhegyi Miklós. Igazgatóként: 1809: Nyitra; 1903, 1905, 1907, 1910: Békéscsaba.