# Fenyvessi Margit

(?, 1878. okt. 26.–?): énekesnő. 15 éves korában fellépett a Budai Színkörben Krecsányi Ignácnál, majd Szatmáron és Nagyváradon szerepelt szubrett szerepekben. Mivel az Operaházhoz nem tudott szerződni, egy ideig külföldön, Németországban játszott. 1901–1903-ban Kolozsvárott volt szerződésben, és fellépett Arad, Pozsony, Fiume, Szeged és Temesvár színpadain. F.Sz. Lisbeth (Planquette: Rip van Winkle); Szép Heléna (Offenbach); Lange (Lecocq: Angot asszony lánya); Amneris (Verdi: Aida); Azucena (Verdi: A trubadúr); Carmen (Bizet).