# Fenyvessy Éva

(Zombor, 1911. okt. 31.– ): színésznő. Pályáját Pécsett kezdte gyermekszínészként, majd 1930-ban elvégezte Rákosi Szidi színiiskoláját. 1933-ig a Király Színházban játszott, később szerepekre szerződött a Magyar, ill. az Andrássy úti Színházba. 1950-től nyugdíjazásáig a Fővárosi Operettszínház művésznője, de még 1979-ig fellépett. Főként zenés vj.-okban és operettek szubrett szerepeiben tűnt fel. Emlékezetes filmes alakítása volt a Hyppolit, a lakájban a lány szerepe. F.Sz. Hárfa Dodó (Erdélyi M.: Fehérvári huszárok); Betty (Békeffy I.–Stella A.: Janika); Luna (Offenbach: Orfeusz az alvilágban).