# Betegh Bébi

(Tusnád, 1902. ápr. 14.–?): színésznő. Színiiskolai tanulmányait Bp.-en végezte, pályáját is itt kezdte 1920. szept.-ében a Városi Színházban. A Blaha Lujza Színházban, majd Nagyváradon, Aradon, Temesváron, a húszas évek végén Janovics Jenő kolozsvári társulatában játszott, ahol neve 1937–38-ban még föltűnik. Kisebb-nagyobb karakterszerepeket alakított, operettek szubrettszerepeiben ért el sikereket. 1935-től kezdődően sorsa nem ismeretes. F.Sz. Viktória, Liza (Kálmán I.: Marica grófnő); Dr. Szabó Juci (Fodor L.); Franci (O. Straus: Varázskeringő).