# Gere Lola

(?, 1906–?,): énekesnő (mezzoszoprán). 1930–31-ben az Operaház ösztöndíjasa, 1931–1944 között magánénekesnője. Cipra szerepében (ifj. J. Strauss: A cigánybáró) debütált. Repertoárja a nagy Verdi mezzo-szerepektől – Amneris, Azucena – a karakteralakításokig – Preziosilla, Mrs. Quickly – terjed. Respighi A láng c. operájának bemutatóján 1935-ben Agnese szerepét énekelte. F.Sz. Octavian (R. Strauss: A rózsalovag); Antonia (D’Albert: Hegyek alján); Mignon (Thomas).