# Pánti Anna

(Belényes, 1960. szept. 13.– ): énekesnő (koloratúrszoprán). Énektanulmányait 1975–1979 között Nagyváradon a Népi Művészeti Főiskola ének tanszakán, ezt követően pedig magánúton, majd 1979-től 1984-ig Papp Magda irányításával végezte. 1989–90-ben az Operaház ösztöndíjasa, 1990-től magánénekese. 1990-ben a bp.-i Erkel–Kodály Nemzetközi Énekversenyen Erkel-különdíjban részesült. F.Sz. Az Éj királynője (Mozart: A varázsfuvola); Gara Mária (Erkel F.: Hunyadi László); Olympia (Offenbach: Hoffmann meséi).