# Tapolczai Dezső

(Tapolcafő, 1866. nov. 1.–Bp., 1925. ápr. 22.): színész, színházigazgató. Kereskedelmi iskolát végzett. Hivatalnoki pályáját 1884-ben elhagyta és kardalosként lépett színpadra. Nagyobb vidéki városok – Miskolc, Arad, Temesvár, Debrecen – után 1896-tól 1917-ig a Vígszínházban játszott. 1916-ban szerepelt a Népoperában is. 1917–1921 között a Városi Színház helyettes ig.-ja, 1923-tól haláláig a Fővárosi Operettszínház ig.-ja volt. A Vígszínház vezető színészeként minden műfajban játszott. 1921-ben jelmezkölcsönzőt nyitott Almássy Endrével. Az Országos Színészegyesület nyugdíjintézetének megszervezésében is érdemeket szerzett. F.Sz. Ocskay brigadéros (Herczeg F.); Bruck Bernát (Lengyel M.: Tájfun); Szolgabíró (Bródy S.: A tanítónő).