# Taar Ferenc

(Érmihályfalva, 1924. nov. 21.– ): színházigazgató, drámaíró. Tanári oklevele megszerzése után 1958-ban a debreceni Csokonai Színház dramaturgja lett. 1961-től 1973-ig a színház ig.-ja volt. 1965-ben összefoglaló tanulmánya jelent meg a debreceni színészetről. Több sikeres színművet és hangjátékot is írt. F.M. Aranygyűrű (1954); Örök harag (1967); Nap a város felett (1969); Sírkő pántlikával (1971). Könyve: A kacér múzsát szolgáltam (Debrecen, 1992).