# Katona Emmy, Sz.

(Paks, 1895. aug. 23.–?): színésznő. Operett- és népszínmű-primadonna. Átlagon felüli sikert aratott parasztmenyecskék és nagyasszonyok megelevenítőjeként. Kitűnő humorérzékkel rendelkezett. 1919-től férjével, Szakács Árpáddal Erdélyben szerepelt, a marosvásárhely–brassói színikerületben játszottak. 1930–31-ben Nagyváradon volt szerződésben. F.Sz. Zórika (Lehár F.: Cigányszerelem); Erzsi (Szigligeti E.: A lelenc); Bátki Tercsi (Tóth E.: A falu rossza); Hübscher Kata (Sardou-Moreau: Szókimondó asszonyság); Mariska (Szigligeti E.: Liliomfi); Szerafin (Csiky G.: Buborékok).