# Szalai Benjámin

(Monor, 1824–Szatmár, 1890. dec.): színész, drámaíró. Falusi tanítóként lépett a pályára 1833 előtt. Kitűnő fizikai adottságai révén hősszerelmesi szerepkörben lépett fel, tehetségét azonban rendszertelen életmódja és összeférhetetlensége miatt nem tudta kibontakoztatni. Később apaszerepeket játszott, egyre kisebb társ.-oknál. Utolsó pályaadatunk 1874-ből van róla. Két eredeti drámát írt a honfoglalás koráról. F.Sz. Hamzsabég (Birch–Pfeiffer: Szapáry Péter); Simon (Katona J.: Bánk bán).