# Konter László

(Szeged, 1944. ápr. 12.– ): színész, rendező, színházigazgató. Pályáját 1970-ben a Szegedi Nemzeti Színházban kezdte színészként. 1979-ben végzett a SzAk rendezői tagozatán, majd a Pécsi Nemzeti Színházhoz szerződött, ahol prózát és operát egyaránt rendezett. 1989–1991 között a Népszínház zeneig.-ja, 1991. szept.-től egy évadra a Budapesti Kamaraopera műv.-i vez.-je volt. 1993. márc.-tól a Békés Megyei Jókai Színház megbízott ig.-ja. F.Sz. Lajos, a dauphin (Dürrenmatt: János király). F.R. Lengyel M.: Róza néni; Lortzing: Operapróba; Hindemith: A hosszú karácsonyi ebéd; Gounod: Faust; Tersánszky J. J.: Szidike lakodalma; Nicolai: A windsori víg nők; Király L.: Vakok.