# Várhelyi Endre

(Hódmezővásárhely, 1924. jún. 25.–Bp., 1979. júl. 27.): énekes (basszus). Tanulmányait a Zak-n végezte, Molnár Imre és Maleczky Oszkár növendéke volt. 1946-ban mutatkozott be a Vígoperában Donizetti Don Pasquale c. operájának címszerepében. 1947–1977 között az Operaház magánénekese. Az operajátszás nemzetközileg is elismert, kimagasló énekes-színésze volt, alakításait nagy karakterizáló készség, elmélyült emberábrázolás, derű, olykor szelíd irónia hatotta át. F.Sz. Basilio (Mozart: Figaro házassága); Ozmin (Mozart: Szöktetés a szerájból); Kecal (Smetana: Az eladott menyasszony).

VÁRHELYI ENDRE – Don Annibale, Pistacchio, patikus (Donizetti: A csengő)