# Mészáros Alajos

(Bp., 1878. jún. 14.–Bp., 1920. okt. 17.): színész. 1899-ben Rákosi Szidi iskolája után Relle Ivánhoz, Pozsonyba szerződött. 1900–03 között Miskolcon, 1903–08 közt Kolozsvárott szerepelt. 1908. jan. 1-jén a Nemzeti Színházhoz került, ahol haláláig játszott. Hamar emelkedett a vidéki színészek első vonalába, és megállta a helyét a nemzet első színházában is. F.Sz. Oberon (Sh.: Szentivánéji álom); Tanítvány (Goethe: Faust); Fábián (Sh.: Vízkereszt, vagy amit akartok); Molvik (Ibsen: A vadkacsa).