# Pósa Rózsa

(Zombor, 1930. szept. 11.– ): színésznő, újságíró. Műkedvelői előzmények után, egyik alapítója volt 1950-ben a Belgrádban működő József Attila Művelődési Egyesületnek, majd 1952-ben Topolyán kezdte színészi pályáját, ahol főleg fiatal lányszerepeket alakított. 1955 óta újságíróként dolgozott különböző lapoknál és a televízióban. 1974-től négy éven át a Szabadkai Népszínház közönségszervezését irányította. F.Sz. Alexandra (Hellmann: Kis rókák); Edith, Emma (Dickens: Copperfield Dávid); Lenke (Molnár F.: A doktor úr).