# Pódium Színház (London)

1943-ban a londoni Magyar Klub keretében alakult meg a Pódium Színház. A vállalkozás egyik vezetője Ignotus Pál volt, aki a kabaréjelenetekből, tréfákból, kuplékból álló műsorokat konferálta. A leggyakoribb háziszerző Mikes György, a zenét Seiber Mátyás szerezte, a rend. Tarján György volt. Közreműködtek: Dán Etelka, Singer Frida, Széchi Mária, Strasser János, Csángó György. A színház a háború végéig működött.