# Najmányi László

(Hermagor, 1946. febr. 8.– ): díszlettervező. 1971-ben a Budapesti Műszaki Egyetemen szerzett diplomát. Ezután egy évig tervezőmérnökként dolgozott, s közben a veszprémi színház számára készített vendégként díszletterveket. 1975-ben a pécsi, majd 1978-ban a szolnoki színházhoz szerződött. Készített terveket fővárosi és vidéki társ.-ok, valamint az MTV számára is. Performance-ok szervezőjeként, rendezőjeként, forgatókönyvek írójaként nagy szerepe volt az új színház- és filmművészeti szcenikai eszközök, effektusok, drámai terek kikísérletezésében és színházi alkalmazásában. Produkcióival Párizsban, Düsseldorfban, Amszterdamban is bemutatkozott (1980-tól már ott is él, tevékenykedik). F.T. Camus: Caligula; Arisztophanész: Plutosz; Jarry: Übü király; Bulgakov: Álszentek összeesküvése; Mrożek: Tangó; Sh.: Minden jó, ha vége jó; Osztrovszkij: Vihar. – Ir. Brőgel J.–Jánosa L.: Scenographia Hungarica (1983).