# Vogt Károly

(Rákosszentmihály, 1947. júl. 3.–Bp., 1992. dec. 20.): színész. A SzAk elvégzése után, 1970-ben a Fővárosi Operettszínházba szerződött. 1975-től haláláig a József Attila Színház művésze volt. Drámai és vígjátéki karakterfigurákat alakított. Több filmben, tvj.-ban játszott Mo.-on és külföldön is. F.Sz. Csongor (Illés L.: Egy fiú és a tündér); Proteus (Sh.–MacDermot: Veronai fiúk); Rózner (Bereményi G.: Halmi); Róth aligazgató (Lajtai L.: Mesék az írógépről).