# Keleti Árpád

(?, 1897. ápr. 19.–Bp., 1972. szept. 22.): színész. 1923–24-ben a Pécsi Nemzeti Színházban volt segédszínész. Játszott 1926–28-ban Kassán, Pozsonyban, Kolozsvárott, Szegeden és 1932–35-ben a Király Színházban, majd Pécsett volt énekes bonviván és buffo. 1936–37-ben Miskolcon, 1945-től a Fővárosi Operettszínházban lépett fel. 1947–48-ban a Magyar, 1956–1959 között a Madách Színház művésze volt, onnan ment nyugdíjba. F.Sz. Titkár (Molnár F.: Játék a kastélyban); Philostrat (Sh.: Szentivánéji álom); Del Bato (Hugo: A királyasszony lovagja).