# Kecskés Sándor

(Váchartyán, 1943. márc. 12.– ): énekes (tenor). Tanulmányait 1969–1973 között a Bartók Béla Zeneművészeti Szakközépiskola ének szakán Kapitánffy Istvánné vezetésével végezte. 1974–77-ben a Pécsi Nemzeti, 1977–1985 között a debreceni Csokonai, 1985 óta a Népszínház operatársulatának magánénekese. F.Sz. Belmonte, Pedrillo (Mozart: Szöktetés a szerájból); Don Ottavio (Mozart: Don Giovanni); Tamino (Mozart: A varázsfuvola); Nemorino (Donizetti: A szerelmi bájital); Ismael (Verdi: Nabucco); Germont Alfred (Verdi: Traviata); Pinkerton (Puccini: Pillangókisasszony).