# Marosi Adél

(Vác, 1878. ápr. 8.–Bp., 1956. aug. 10.): színésznő. A SzAk elvégzése után 1986-ban lépett színpadra Szalkai Lajos társ.-ánál mint vj.-i szubrett. Ugyanebben a szerepkörben működött Kassán 1899–1901 között. 1902–03-ban a Magyar Színházban, 1904–06-ban Kecskeméten játszott. Több kabaré műsorában is fellépett, 1912-ben a Ferenczy, 1918-ban a Fasor Kabaréban szerepelt. 1919–1924 között a Belvárosi és az Andrássy úti Színház tagja volt. 1925-ben a Budai Színkörben lépett fel. 1926–1929 között a Király Színház szerződtette, 1929–30-ban a Fővárosi Művész Színházban játszott. A harmincas években fellépett a Belvárosi, a Kamara és a Vígszínházban. Korának népszerű és ismert komikája volt. F.Sz. Mindszenthyné (Kazaliczky A.: Tetemrehívás); Langó Szerafina (Csiky G.: A nagymama).