# Homm Pál

(Désakna, 1907. ápr. 27.–Bp., 1987. jún. 24.): színész. Ének- és zongoraszakon végzett a kolozsvári Konzervatóriumban. 1937-ben a kolozsvári Magyar Színházhoz szerződött, 1940-től Szegeden, Szabadkán, majd Miskolcon játszott. 1949-től a Fővárosi Operettszínház művésze volt. Hangja, színészi adottságai főleg bonviván- és karakterszerepekben érvényesültek. Érdemes művész (1970). F.Sz. Markó (Dunajevszkij: Szabad szél); András (Sárközi I.: Szelistyei asszonyok); Péter (Offenbach: A gerolsteini nagyhercegnő); Kerekes Ferkó (Kálmán I.: A csárdáskirálynő); Pickering ezredes (Lerner–Loewe: My Fair Lady).