# Galsay Ervin

(Bp., 1923. jún. 9.–Bp., 1976. dec. 18.): énekes (basszus). 1942-ben mutatkozott be a Goldmark-teremben Reich (Nicolai: Windsori víg nők) szerepében. 1946–48-ban a Vígopera tagja, egyidejűleg 1946-tól az Operaház magánénekese 1973-ig. Sikeres basszus-buffó alakításai mellett igazi comprimario énekes volt, aki a kisebb szerepeket is rendkívüli muzikalitása és sokoldalú tehetsége révén magas művészi szinten formálta meg. Érdemes művész (1974). F.Sz. Don Pasquale (Donizetti); Rocco (Beethoven: Fidelio); Verdi és Puccini operák basszus szerepei.