# Beke Alice

(Miskolc, 1908–?): színésznő. Az Országos Színészegyesület színiiskoláját 1924-ben végezte el. 1924–25-ben Kecskeméten és Szolnokon, 1925–26-ban Pécsett, 1926–1928 között Szegeden játszott. 1928–29-ben az Andrássy úti Színház tagja volt. 1932–33-ban Miskolcon szerepelt. További sorsát nem ismerjük. Énekes naiva- és szubrettszerepeket kapott. F.Sz. Borcsa (Zerkovitz B.: Muzsikus Ferkó); Rica Maca (Zerkovitz B.: Csókos asszony); Mari (Molnár F.: Liliom).