# Sebestyén Csaba

(Bp., 1961. febr. 13.– ): táncos, balettmester. Az ÁBI elvégzése után 1980-tól a Győri Balett magántáncosa, Markó Iván összes művének asszisztense, az egy. balettmestere. A társ. összes produkciójában részt vett. A Bolero c. egyfelvonásost betanította a firenzei Operaház balettegy.-ének. 1991-ben eltávozott Győrből. Azóta szabadfoglalkozású táncművész, aki 1992-től a Közép-Európa Táncszínház balettmestere, valamint Gajdos József színész-táncos állandó munkatársa. F.Sz. Duende (Markó I.: Az igazság pillanata); Szabadság madara (Markó I.: Ígéret földje); Aki a fényt elvette (Markó I.: Emlék a fényről).