# Pulszky Romola

(Bp., 1891. febr.–Genf, 1978. jún.): írónő. Márkus Emília lánya. Színésznőnek készült, Párizsban Réjane-nál tanult. 1912 tavaszán az Orosz Balett bp.-i vendégjátékán megismerte Vaclav Nizsinszkijt, akihez 1913-ban férjhez ment. Táncolni tanult, de balerinaként nem ért el sikereket. Könyvet írt férjéről, élete utolsó éveiben előadókörutakat tartott. Fő műve Nizsinszkij c. könyve (London, 1933), amely magyarul is megjelent.