# Kőszegi Géza

(Újpest, 1904. júl. 19.–Bp.?): színész, színigazgató. Színiiskoláit Rákosi Szidinél végezte. Először Debrecenbe szerződött az 1927–28-as évadra, majd 1932-ig Pécsre és Ungvárra hívták. Szerelmes- és bonvivánszerepeket játszott. 1932–1934 között mint titkár működött különböző vidéki társ.-oknál, majd 1934-től daltársulati ig. lett. Társ.-ával fellépett többek között Kunhegyes, Aszód, Nyírbátor, Kapuvár, Sárvár, Hajdúszoboszló, Kisvárda, Orosháza, Szeghalom településeken. 1938–39-ben a szegedi színház társulatában volt epizódszínész. 1947–48-ban a debreceni színház ig.-ja volt. F.Sz. Tábornok (Zilahy L.); Árva László király (Herczeg F.); Fekete (Vaszary J.: Mondj igazat!).