# Papp István

(Újfehértó, 1919. ápr. 14.– ): színész. Az Országos Színészegyesület színiiskolájában kapott képesítést 1938-ban. Ezután stagione társ.-okkal járta az országot, majd Debrecenben és Szegeden játszott. 1965-től a Pécsi Nemzeti, 1967-től 1985-ig a kaposvári Csiky Gergely Színház tagja volt. Táncoskomikusként kezdte pályáját, majd prózai művek karakterszerepeinek egész sorát játszotta el. F.Sz. Miller (Schiller: Ármány és szerelem); Zuboly (Sh.: Szentivánéji álom); Krantz (Huszka J.: Mária főhadnagy); Medvegyev (Gorkij: Éjjeli menedékhely).