# Beke István

(?–?): igazgató, titkár, ügyelő. 1850-ben Egerben tűnt fel először, majd Láng Boldizsár társ.-ában játszott (1855–57: Győr, Kecskemét). Később Hidassy Eleknél (1859–60: Győr), majd Szigeti Imrénél működött (1860–61: Székesfehérvár–Pozsony). Az 1860-as évek közepén Kétszery Józseffel járta a vidéket (Eperjes), akinél rend.-i feladatokat is kapott. 1865–70-ben önálló igazgatásba kezdett Erdélyben. Leginkább népszínművekben szerepelt, de nagy sikert aratott drámákban is. F.Sz. Zsiga cigány (Szigligeti E.: A cigány); Márton, öreg csikós (Szigligeti E.: Csikós); Sugár Mihály (Szigeti J.: A vén bakancsos és fia, a huszár); Lábatlan (Szigligeti E.: Mátyás király lesz); Miller (Schiller: Ármány és szerelem); Sir James Ralph (Laube: Gróf Essex).