# Eöry Kató; Simkó Eöri Erzsi

(Bp., 1905. szept. 6.– ): színésznő. A SzAk-t 1929-ben végezte el, s a Nemzeti Színház szerződtette, amelynek 1948-ig tagja maradt. 1931-ben az Új Színházban is fellépett. 1948–49-ben a Belvárosi, 1953-tól A Magyar Néphadsereg Színházában játszott. 1956-tól 1961-ig a József Attila Színház művésznője volt. Fiatal leányalakokat formált meg, majd jellemszerepeket kapott. Több filmben is szerepelt, s a rádióban is gyakran foglalkoztatták. F.Sz. Bianca (Sh.: Othello); O-Karu (Kállay M.: A roninok kincse); Jessica (Sh.: A velencei kalmár).