# Hámori Ildikó

(Bp., 1947. jan. 26.– ): színésznő. A SzAk-n 1971-ben szerzett diplomát. Pályafutását a Thália Színházban kezdte, majd 1980-tól a Népszínház, 1982-től pedig a Nemzeti Színház társ.-ának tagja. Jellemszínésznő, játékát sokoldalú drámai tehetség és komikai hajlam egyaránt jellemzi. Számos m. filmben is szerepelt. Jászai Mari-díjas (1980), érdemes művész (1985). F.Sz. Pávaszem (Weöres S.: Holdbéli csónakos); Antigoné (Szophoklész); Éva-Mária (Balogh E.–Kerényi I.: Csíksomlyói passió); Johanna (Whiting: Ördögök); Laodameia (Babits M.); Dorine (Molière: Tartuffe); Királynő (Scribe: Egy pohár víz); Thernardierné (Hugo–Schönberg–Boublil: Nyomorultak).

HÁMORI ILDIKÓ – Mária (Csíksomlyói passió)