# Szász Anna; Istvánka

(Bp., 1908. jan. 13.– ): színésznő. Az Országos Színészegyesület színiiskoláját végezte 1927-ben. 1926–1928 között a Magyar Színházban, 1928–1930 között Kassán, 1932–33-ban a Művész, majd a Belvárosi Színházban, 1933–34-ben Pécsett játszott. 1937-től 1941-ig Párizsban élt. Szászföldy Anna néven festészettel is próbálkozott. 1941-ben a Vígszínházban, 1942–43-ban a győri, 1943–44-ben a pécsi színházban működött. 1944-től 1965-ig – megszakításokkal – a Vígszínház, ill. A Magyar Néphadsereg Színházának tagja volt. 1981-ben a Nemzeti Színházhoz kötötte szerződés. Az 1990-es évek elején német, angol és francia filmekben kapott szerepeket. Szerepköre kezdetben naiva, majd drámai hősnő volt. F.Sz. Ásvayné (Harsányi Zs.: A bolond Ásvayné); Iréne (Herczeg F.: Bizánc); Kaoyo hercegnő (Kállay M.: A roninok kincse).