# Honderű

(1843. jan. 7.–1848. ápr. 2.): Budán megjelenő szépirodalmi, művészeti és divatlap. Szerk. Petrichevich Horváth Lázár, Nádaskay Lajos. Utóda a Reform (1848. máj. 2.–1848. aug. 6.) volt. Szépirodalmi részében novellákat, életképeket, verseket, tárcarovataiban kritikákat és rövid tudósításokat közölt. A színházi eseményekről Heti Szemle c. rovata számolt be. – Ir. Dezsényi B.: A Honderű válsága 1847 decemberében. (Magyar Könyvszemle, 1966).