# Csordás Mihály

(Kishegyes, 1950. jún. 19.– ): újságíró, színikritikus. Az Eötvös Loránd Tudományegyetem Bölcsészettudományi Karán szerzett diplomát 1974-ben, majd 1977-ben bölcsészdoktori oklevelet szerzett. 1974-től a szabadkai 7 Nap c. hetilap irodalmi rovatát vezette. 1983-tól az Üzenet c. irodalmi folyóirat szépirodalmi rovatának vezetője, 1985-től pedig fő- és felelős szerk.-je volt. 1991 márc.-tól a 7 Nap fő- és felelős szerk.-je. 1976-tól napjainkig rendszeresen figyelemmel kísérte a Szabadkai Népszínház és az Újvidéki Színház bemutatóit, amelyekről több száz kritikát írt. Ugyanakkor egyéb színházi vonatkozású cikkeket is írt más színházakról, vendégjátékokról, színházi találkozókról.