# Verseghy József; Versegi

(Kanizsa, 1927. okt. 20.–Szabadka, 1976. szept. 9.): színész. 1951-től haláláig a Szabadkai Népszínház tagja volt. Szép énekhangja, zenei tehetsége kiváló bonvivánná tette, majd mind több drámai szerepet is sikerrel alakított. F.Sz. Tigris Brown (Brecht–Weill: Koldusopera); Obók István (Gyárfás M.: Egérút); Zsiska (Háy Gy.: Isten, császár, paraszt); Petur bán (Katona J.: Bánk bán); Szu-Csong herceg (Lehár F.: A mosoly országa); Báthory István (Háy Gy.: Mohács); Máté (Tamási Á.: Énekes madár); Henrik (Gresiecker: VIII. Henrik és hat felesége); Csák (Gobby Fehér Gy.: A szabadság pillanata).

VERSEGHY JÓZSEF és FAZEKAS PIRI (Gorkij: Éjjeli menedékhely)