# Cseh Viktória

(Bp., 1938. aug. 26.– ): színésznő. 1957-ben lépett először színpadra a győri Kisfaludy Színházban. 1961-től 1971-ig az Állami Déryné Színház, 1971-től a Vidám Színpad tagja. Főleg operettek és prózai, ill. zenés vígjátékok szerepeit alakítja sokszínűen, kiváló hanggal, jó karikírozó képességgel. F.Sz. Mária főhadnagy (Huszka J.); Lili bárónő (Huszka J.); Maya (Fényes Sz.); Montmorency kisasszony (Maugham–Nádas G.–Szenes I.: Imádok férjhez menni).