# Krasznai Paula

(Kolozsvár, 1931. jún. 24.– ): színésznő. A kolozsvári Magyar Művészeti Intézetben végzett 1953-ban, majd 1955-ig a nagybányai színházban játszott. 1955–1988 között, nyugdíjazásáig a kolozsvári Állami Magyar Színház tagja. Kezdetben lírai szerepeket alakított, később áttért a karakter- és anyaszerepekre. F.Sz. Katyerina (Osztrovszkij: Vihar); Desdemona (Sh.: Othello); Királyné (Hugo: Ruy Blas); Éva (Madách I.: Az ember tragédiája); Varja (Csehov: Cseresznyéskert); Baradlayné (Jókai M.: A kőszívű ember fiai).