# Rott Mari; Róth

(?–?): táncos- és színésznő. Rott Erzsi húga. Később Pappné néven szerepelt. Gyerekként Bényei István és Laczkó Gergely társ.-ához szerződött tesvérével Székesfehérvárra. Fellépett a budai Népszínházban is. Évekig volt a debreceni, a miskolci, a szegedi színházak és az erdélyi városok kedvelt táncosa, drámai szendéje, hősnője, majd anyaszereplője; operetténekese, társalgási színésze. 1887-ben visszavonult. F.Sz. Boriska (Tóth E.: A falu rossza); Amália (Millöcker: Az irgalmas barát); Fortuna (Nestory: Lumpáci vagabundus); Köröndiné (Kisfaludy K.: Csalódások).

M.A. 1865–66: Bényei; 1867: Budai Népszínház; 1869–70: Timár János; 1870–74: Mosonyi Károly; 1874–75: Temesváry Lajos; 1875–76: Debrecen; 1876–77: Sztupa Andor; 1877–78: Gerőffy Andor; 1878–80: Aradi Gerő; 1880–83: Bényei; 1883–84: Szilágyi Béla; 1884–85: Csóka Sándor; 1885–87: Miskolc.