# Naláczi József br., ifj.

(?, 1789–?, 1836): színházvezető. Az erdélyi gubernium titkára volt, 1826-ban Torda vármegye főispáni helyettese, majd Bécsben az erdélyi kancellária udvari tanácsosa. 1821-től a kolozsvári színházat irányító bizottság tagja és drámavizsgálója. 1824-ben a színházat működtető rt. alapító és vezetőségi tagja és pénztárosa. 1824. okt. 1-jétől 1827-ig az rt. által kijelölt három színházbérlő egyike volt.